kreatiewe kleuter: September 2013
Posted by MammaMi at 23:54 Geen opmerkings nie:
Ouderdom: 2 - 9 Het Mamma se hulp nodig
Mamma se geduld vlak: Uiters Laag
Koste: R0 (Alles behoort in jou koskas te wees, maar indien jy Kremetart of Koeksoda moet aankoop sal dit jou tussen R3 en R6 uitwerk.)
Vandag maak ons suursuiker (sherbet) om die einde van die skoolkwartaal (suur) en die begin van die vakansie (suiker) te vier!
Ouer kleuters kan die resep op hul eie maak en behoort die suursuiker gate uit te geniet, veral as hulle dit met 'n stokkielekker kan eet of deur 'n strooitjie kan opsuig.
Jonger kleuters sal die maak geniet, veral as hulle kan sif (en mors). Hulle mag egter nie so baie van die smaak hou nie!
Nadat julle die betrokke porsies uitgeskep het, kan die orige suursuiker in 'n lugdigte houer op 'n droe plek (nie die yskas nie) gestoor word. Dit behoort lekker lank te hou!
Geniet die bak en brou!
7ml kremetart (tartaric acid)
7ml koeksoda (bicarbonate of soda)
Ander benodighede: Sif, Maatlepels, Maatbeter en twee mengbakke.
Stap 1: Plaas die sif op 'n mengbak en gooi al die bestandele daar in.
Stap 2: Sif die bestandele drie maal. Indien daar enige klontjies in die sif agter bly, vryf dit met die vingers deur. (Ons het die twee bak metode gebruik. Ons het in die eerste bak gesif, dit sif op die tweede bak gesit en die eerste bak se inhoud in die sif gegooi en dit herhaal totdat die mengsel drie maal gesif is.)
Stap 3: Eet jou voltooide suursuiker met 'n stokkielekker (of jou vinger) uit 'n bakkie! Alternatief kan jy 'n groot opgehoopte eetlepel in 'n koevert gooi. (Ons het 'n groot gebruikte koevert geneem en net kleiner gevou.) Plak die koevert toe en steek 'n strootjie in die een hoek. Knip die strootjie bietjie korter en jy't 'n pakkie suursuiker wat jy suig-suig kan eet in die loop.
Geniet dit om saam met jou kleuter te bak en brou!
Vind en hou van ons op Facebook en vertel ons hoe julle die suursuiker geniet het.
Posted by MammaMi at 22:42 Geen opmerkings nie:
Maak 'n reenwolk
Vandag maak ons 'n reenwolk met papier, verf en kleeflint.
Alle ouderdomme sal dit geniet om met vingerverf te werk! Indien julle nie vingerverf in die huis het nie, soek gerus ons inskrywing rondom die maak van vingerverf op. Dis is spotgoedkoop en vreeslik maklik om te maak. Die aktiwiteit kan egter ook met vetkryte of potlode voltooi word.
Jonger kleuters sal die verf gedeelte meer geniet as maak van die wolkie, moedig hulle aan om nog te verf en te eksperimenteer terwyl die verf op die wolkie droog raak. Mamma of Pappa sal moet hand gee om die wolkie te voltooi.
Ouer kleuters behoort die hele aktiwiteit op hul eie te voltooi met minimale insette van Mamma of Pappa. Die knip en vou is goed vir fyn motoriese vaardigheidsontwikkeling, terwyl die verf kreatiwiteit ontwikkel en jou kleuter toe laat om met tekstuur en kleur te eksperimenteer.
Nadat my kleuter op sy speelgoed en die hond "gereen" het, het ons sy wolkie in sy venster geplak vir 'n vrolike venster versiering.
Hoop julle geniet die aktiwiteit net soveel soos ons.
Papier; verf (of inkleur potlode/vetklryte); liniaal; potlood/pen; sker; deurskynende kleeflint.
Stap 1: Teken die buitelyne van 'n vriendelike wolkie op 'n vel wit papier. Verdeel 'n vel A4 papier in 8 dele met behulp van 'n potlood en 'n liniaal. Gebruik vingerverf om die wolkie en die hele vel papier te versier.
Stap 2: Wanneer jy klaar is, sit die papier in die son of op 'n warm plek neer om droog te raak. Onthou om jou hande te was voor jy aan enige iets anders vat! Wanneer die verf droog is, knip versigtig op die lyne en knip die agt stroke uit.
Stap 3: Vat die eerste twee stroke en sit die ente op mekaar sodat dit 'n agterstevoor "L" of 'n regte hoek vorm. Gebruik kleeflint om dit vas te plak. Begin by die onderste strook en vou dit oor die boonste strook. Vou nou weer die onderste strook oor die boonste strook.
Stap 4: Herhaal Stap 3 totdat jy beide stroke "opgevou" het en plak die boonste punte aan mekaar vas. Indien jy die gevlegde strook uitrek, lyk dit nou amper soos 'n gevlegde wurm! Maak nou so met al die oorblywende stroke, totdat jy vier gevlegde wurms het.
Stap 5: Knip die wolkie versigtig uit. (Mamma of Pappa kan vir jonger kleuters die papier rondom die wolkie kleiner knip. Dit maak dit makliker vir jou kleuter.) Plak 'n lang stukkie kleeflint op die bokant van een van die wurms en plak die oorblywende deel aan die agterkant van die uitgeknipte wolkie. Hou so aan totdat al vier wurms vas geplak is. Siedaar, jou wolk is klaar!
Stuur gerus vir ons foto's van jul voltooide projekte. Laat weet ons ook van watter aktiwiteite julle die meeste hou. Julle kan van ons hou op Facebook of inteken om op hoogte te bly!
Posted by MammaMi at 23:08 Geen opmerkings nie:
Vrydag 06 September 2013
Vou 'n storie, 'n bakkie en 'n hoedjie
Mamma se geduld vlag: Vreeslik Laag
Koste: R0 (Alles sal in jou huis wees)
Ons vou vandag 'n storie! Dieselfde vou tegniek kan gebruik word om 'n bakkie vir partytjie kos te maak of 'n trein bestuurder en/of polisieman pet.
Ouer kleuters behoort die storie en korresponderende vou aktiwiteite maklik te memoriseer en te bemeester. As kinders het dit ons ure besig gehou om die bakkies te vou en om dit vir ons maats te leer. Dit was naby aan toor!
Jonger kleuters sal die storie en die uiteinde geniet, alhoewel hulle nog nie self die vouwerk kan doen nie.
Die aktiwiteit is goed vir kreatiewe ontwikkeling, fyn motoriese vaardigheidsontwikkeling; retensie en luister vaardighede.
Die storie word in pers vertel saam met die stappe en die idee is dat jy vertel soos jy vou.
Geniet die vertel, vou en speel!
Inkleurpotlode/kryte; sker; papier.
Stap 1: (Voorbereiding) Jou kleuter kan een helfte van die papier versier, dit sal die eindproduk opwindender maak. Wanneer die versiering klaar is, vou die boonste kort sy na die lang sy. Gebruik 'n pen of kryt om 'n lyn op die papier te trek, terwyl jy die dubbel gevoude driehoek as gids gebruik. Vou die oop deel van die driehoek na die toe deel. Die papier behoort nou soos 'n "huisie" te lyk.
Stap 2: (Voorbereiding) Knip versigtig op die lyn wat jy getrek het. Gooi die dun strook wat jy afgeknip het weg en vou die driehoek oop. Jy behoort nou 'n vierkant met vier gevoude lyne te he.
Stap 3: Ek het olifant biltong gemaak en besluit om vir jou 'n bietjie te stuur. Omdat ek op 'n eiland bly, sit ek dit in 'n pakkie en vou dit versigtig toe.
Draai die papier sodat die wit kant na bo wys. Vou die vier hoeke na die middelpunt sodat jy weer 'n vierkant kry.
Stap 4: Ek besluit toe om vir jou 'n briefie te skryf en vou dit ook versigtig toe.
Draai die gevoude papier om en vou die vier hoeke na die middelpunt sodat jy weer 'n vierkant kry.
Stap 5: Ek sit die biltong en brief in 'n groot koevert en skryf jou adres op.
Draai die gevoude papier weer om en vou dit in die helfte.
Stap 6: Ek plak twee seels op die koevert en sit die pakkie op 'n boot.
Hou die gevoude reghoek sodat die middelste driehoek na onder wys. Vou die regterkantste driehoek na agter en die linkerkantste driehoek na voor. Jou gevoude papier moet nou soos 'n driekhoek lyk.
Stap 7: Daar kom 'n wind op en die boot span sy twee seile.
Druk jou vinger in die middel van driehoek bo, en druk die twee boonste hoeke na mekaar toe. Die gevoude papier moet nou 'n vierkant vorm wees wat op een hoek staan. Gebruik die boonste flap en vou die boonste hoek na die onderste hoek, m.a.w. vou die flap dubbel. Draai die gevoude papier om en doen dieselfde aan die anderkant. Jou gevoude papier sal nou weer 'n tipe vierkant verteenwoordig.
Stap 8: Ongelukkig verander die wind in 'n storm en die kaptein beveel die matrose om die seile te stryk.
Druk jou vinger aan die buitekant van die vierkant in en vou die flap oop. Vou die boonste hoek na die onderste hoek om 'n driehoek te vorm. (Vou met ander woorder die flap in die helfte). Draai die gevoude papier om en herhaal die proses aan die ander kant. Jou gevoude papier moet nou in die vorm van 'n driehoek wees.
Stap 9: Die storm veroorsaak reuse golwe wat binne die boot inslaan en die boot begin sink. Gelukkig is daar reddingsbote aan boord en die kaptein beveel dat die reddingsboot opgeblaas moet word. Nou kan almal en al die pakkies op die reddingsboot klim.
Draai die driehoek sodat punt na bo wys. Aan die bokant sal jy sien dat daar vier hoeke is wat daar bymekaar kom. Trek elkeen van die hoeke versigtig uit, waneer al vier uitgetrek is, sal dit 'n boot vorm maak. Ek vind dit die maklikste om eers die "voorkant" se twee hoeke uit te trek en dan die papier om te draai en die agterste twee punte uit te trek.
Stap 10: Die reddingsboot vat langer as die boot om by land uit te kom en die kaptein raak verveeld. Hy vou jou brief oop, lees dit en vou dit verkeerd toe. Hy maak jou pakkie oop, eet jou olifant biltong op en vou die pakkie verkeerd toe.
Trek die enkel flappie aan die onderkant van die bootvorm uit en vou dit heeltemal oop. Vou die boonste en twee kantste hoeke na die middelpunt om 'n vierkant te vorm. Vou die vierkant in die helfte na onder om 'n reghoek te vorm. Draai die gevoude papier om en herhaal. Jy behoort nou 'n gevoude reghoek met twee "handvatsels" te he.
Stap 11: Die reddingsboot land en die poskantoor kom laai jou pakkie by jou huis af, maar toe die pakkie by jou aankom is dit leeg!
Vat aan elke "handvatsel" flap en trek die gevoude papier oop. Jy het 'n bakkie met handvatsels gevou!
'n Paar variasies op die tema...
Vou 'n bakkie!
Volg die boonste stappe om die bakkie te vou, maar gebruik gekleurde papier. Plak die flappies met deurskynende kleeflint aan die onderkant vas.
Jy't nou 'n goedkoop bakkie wat jy vir kinders partytjiekos, koekies, tjippies of lekker kan gebruik. Die bonus? Jy hoef dit nie te was nie en jy hoef nie bekommerd te wees dat dit breek nie!
Vou 'n Treinbestuurderpet of 'n polisieman se hoed
Stap 1: Volg die stappe om 'n bakkie te maak, maar gebruik 'n stuk koerant papier. Draai die bakkie om en druk die twee los flappies aan die kant in. Plak dit vas. Vou een van die "handvatsel" flappe terug en plak aan die onderkant met kleeflint vas.
Stap 2: Gebruik bree deurskynende kleeflint en plak 'n strook ook die oorblywende flap om dit te verstewig. Plak ook 'n strook kleeflint oor die kant van die bakkie net bo die flap. Jy kan jou hoedjie nou verf of versier.
Sit jou hoed op jou kop en speel!
Stuur gerus foto's on van jul voltooide projekte. Soek en hou van ons op Facebook!
Posted by MammaMi at 01:00 Geen opmerkings nie: